CELEX: 62021CN0739
Language: hr
Date: 2021-12-01 00:00:00
Title: Predmet C-739/21 P: Žalba koju je 1. prosinca 2021. podnijela Europska komisija protiv presude Općeg suda (treće prošireno vijeće) od 22. rujna 2021. u spojenim predmetima T-639/14 RENV, Τ-352/15 i Τ-740/17, Dimosia Epicheirisi Ilektrismou AE (DEI)/ Europska komisija uz potporu Mytilinaiosa AE – Omilos Epicheiriseon

24.1.2022   
            
            
               HR
            
            
               Službeni list Europske unije
            
            
               C 37/24
            
         
      Žalba koju je 1. prosinca 2021. podnijela Europska komisija protiv presude Općeg suda (treće prošireno vijeće) od 22. rujna 2021. u spojenim predmetima T-639/14 RENV, Τ-352/15 i Τ-740/17, Dimosia Epicheirisi Ilektrismou AE (DEI)/ Europska komisija uz potporu Mytilinaiosa AE – Omilos Epicheiriseon
      (Predmet C-739/21 P)
      (2022/C 37/32)
      Jezik postupka: grčki
      
         Stranke
      
      
         Žalitelj: Europska komisija (zastupnici: Antonios Bouchagiar i Paul-John Loewenthal)
      
         Druge stranke u postupku: Dimosia Epicheirisi Ilektrismou AE (DEI) (tužitelj u prvostupanjskom postupku), Mytilinaios AE – Omilos Epicheiriseon (intervenijent u prvostupanjskom postupku)
      
         Zahtjevi
      
      Žalitelj od Suda zahtijeva da:
      
                  —
               
               
                  ukine presudu Općeg suda (treće prošireno vijeće) od 22. rujna 2021. u spojenim predmetima T-639/14 RENV, T-352/15 i T-740/17, DEI/Komisija;
               
            
                  —
               
               
                  konačno odluči o tužbi ponesenoj u prvostupanjskom postupku u predmetu T-740/17 i odbije je (podredno, konačno odluči o trećem i četvrtom tužbenom razlogu za poništenje, tako da ih odbije, kao i o prvom i drugom dijelu petog tužbenog razloga za poništenje; i vrati predmet T-740/17 Općem sudu na ponovno odlučivanje o ostalim tužbenim razlozima za poništenje), usporedno utvrđujući da je tužbeni razlog u predmetima T-639/14 RENV i T-352/15 postao bespredmetan i da se postupak obustavlja; kao i
               
            
                  —
               
               
                  naloži tuženiku i tužitelju u prvostupanjskom postupku snošenje troškova.
               
            
         Žalbeni razlozi i glavni argumenti
      
      U prilog svojoj žalbi, žalitelj ističe jedan žalbeni razlog:
      Žalitelj smatra da je Opći sud pogrešno protumačio i primijenio članak 107. stavak 1. UFEU-a time što je smatrao da Komisija nije mogla isključiti postojanje prednosti koja se temeljila na primjeni kriterija tržišnog subjekta u arbitražnom postupku društva DEI s društvom Mytilineos, nego je trebala ispitati odgovara li tarifa koju je utvrdio arbitražni sud zaista nabavnoj cijeni, s obzirom na to da je arbitražni sud morao biti izjednačen s redovnim državnim sudom.
      Na temelju takve pogreške koja se tiče prava, Opći sud pogrešno je zaključio da je Komisija morala, u smislu članka 4. stavka 4. Uredbe 2015/1589 (1), imati sumnje na temelju kojih je trebala pokrenuti formalni istražni postupak u smislu članka 108. stavka 2. UFEU-a kada je riječ o tarifi koju je utvrdio arbitražni sud.
      
         (1)  Uredba Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (SL 2015., L 248, str. 9.)